Pappisvirkaan vihkimisen toimittaa piispa. Piispan viran ollessa avoinna tai piispan ollessa estynyt tuomiokapituli voi kutsua toisen piispan toimittamaan pappisvihkimyksen (KJ 7:3). Piispa kutsuu vähintään neljä avustajaa.

Osanottajat tulevat kirkkoon ristikulkueena. Ensimmäisinä saapuvat ristinkantaja ja kynttilänkantajat, viimeisenä tulee piispa. Vihittävillä on yllään alba.

Mikäli pappislupaus (KJ 7:5) annetaan vihkimismessun yhteydessä, se tapahtuu kohdassa 17, viimeisen kysymyksen jälkeen.

I Johdanto

\*1. Alkuvirsi

Virsi 111 tai jokin kirkkovuoden ajankohdan mukaisista alkuvirsistä. Virren sijasta voi olla psalmi, kuorolaulu tai soitinmusiikkia.

Alkumusiikin aikana ristikulkue saapuu kuoriin.

2. Alkusiunaus

Siunaus ja vuorotervehdys voidaan laulaa tai lausua.

Siunaus

 Sävelmäsarjat 1–3:



0101alku



0102amen

Sävelmäsarja 4:



0401alku



0402amen

Vuorotervehdys

 Sävelmäsarjat 1–3:



(piispa)

0175pax



0104vuor

Sävelmäsarja 4:



(piispa)

0475pp



0404vuor

TAI

Sävelmäsarjat 1–3:



0103vuor



0104vuor

Sävelmäsarja 4:



0403vuor



0404vuor

3. Johdantosanat ja vihittävien esittely

Johdantosanat

Liturgi laatii johdantosanat itse tai käyttää seuraavaa:

**L** Rakkaat kristityt. Kristillinen seurakunta on Jumalan kansa ja Kristuksen ruumis. Se on elävistä kivistä rakennettu temppeli, jonka kulmakivenä on itse Kristus Jeesus. Kasteessa meidät kutsuttiin Jumalan palvelijoiksi. Saimme tehtäväksi viedä evankeliumin kaikille kansoille ja ylistää Jumalan suuria tekoja.

Vihittävien esittely

**L** Jumala on asettanut pappisviran evankeliumin julistamista ja opettamista sekä sakramenttien hoitamista varten. Kirkko kutsuu ja erottaa tähän virkaan niitä, joille uskotaan nämä tehtävät. Tänään heidät vihitään apostolisen perinteen mukaan kättenpäällepanemisella ja rukouksella pappisvirkaan palvelemaan Kristuksen kirkkoa.

Piispan kehotuksesta notaari lukee vihittävien nimet ja tehtävät.

4. Yhteinen rippi

Kehotussanat

Kehotussanat voivat olla myös vapaamuotoiset.

Olemme tässä juhlassa Jumalan kasvojen edessä. Jumala on pyhä, ja hänen kirkkautensa täyttää koko maan. Ilman häntä kuljemme pimeässä. Tunnustakaamme hänelle syntimme ja syyllisyytemme [yhteen ääneen] näin sanoen:

Synnintunnustus

Synnintunnustus voidaan lukea yhteen ääneen. Sen ajaksi voidaan polvistua. Synnintunnustus on mahdollista jaksottaa rukouslauseella, -laululla tai hiljaisuudella. Synnintunnustukseen voi sisältyä hiljaista rukousta, johon kehotetaan esimerkiksi: Kuule myös hiljainen anteeksipyyntöni.

Synnintunnustuksena voidaan käyttää myös virttä.

Vaihtoehtoisia synnintunnustuksia Jumalanpalvelusten kirjassa.

Taivaallinen Isä.

Sain kasteen sinun lapseksesi.

Sinä siirsit minut pimeydestä valoon,

kadotuksen alta taivaan perilliseksi.

En ole kuitenkaan elänyt niin kuin lapsellesi sopii.

En ole kuunnellut ääntäsi enkä totellut tahtoasi.

Jumala, armahda minua Poikasi Jeesuksen Kristuksen tähden.

Pese minut puhtaaksi ja anna kaikki syntini anteeksi.

Synninpäästö

Synninpäästön aamen voidaan laulaa tai lausua.

Vaihtoehtoisia synninpäästöjä Jumalanpalvelusten kirjassa.

Näin sanoo Herra:

»Älä pelkää.

Minä olen lunastanut sinut.

Minä olen sinut nimeltä kutsunut, sinä olet minun.

Vaikka vuoret järkkyisivät ja kukkulat horjuisivat,

minun rakkauteni sinuun ei järky

eikä minun rauhanliittoni horju.»

**S** Aamen.

Kiitosrukous

Kiitosrukous voidaan lukea yhteen ääneen.

Vaihtoehtoisia kiitosrukouksia Jumalanpalvelusten kirjassa.

Jumala, Isämme,

me kiitämme sinua siitä,

että Jeesus Kristus on avannut tien sinun luoksesi.

Vahvista uskoamme, lisää toivoamme

ja uudista rakkauttamme.

**S** Aamen.

1. Päivän psalmi

Voidaan käyttää myös kirkkovuoden ajankohdan mukaista taiapostolien päivän psalmia (Ps. 145:3–7).

Mikäli alkuvirren (kohta 1) sijasta on käytetty psalmia, jätetään tämä kohta pois.

Psalmi voidaan laulaa tai lukea. Sen alussa ja lopussa voi olla antifoni. Psalmisävelmiä ja psalmin kertosäkeitä Jumalanpalvelusten kirjassa.

Psalmiin liitetään Pieni kunnia. Se jätetään pois paastonaikana viidennestä paastonajan sunnuntaista lähtien.

Antifoni

Herra, avaa minun huuleni,

niin suuni julistaa sinun kunniaasi.

Ps. 51:17

 tai

Herran armotöitä minä julistan,

Herran ylistettäviä tekoja.

Jes. 63:7

Psalmi

Herra, minun Jumalani,

kukaan ei ole sinun vertaisesi!

 Sinä olet tehnyt suuria tekoja,

 sinä ajattelet meidän parastamme.

Minä haluan kertoa teoistasi –

niitä on enemmän kuin voin luetella.

 Minä julistan sinun vanhurskauttasi

 temppeliin kokoontuneelle kansalle,

 en lakkaa siitä puhumasta.

Ps. 40:6, 10

 TAI

Jumala, luo minuun puhdas sydän

ja uudista minut, anna vahva henki.

 Älä karkota minua kasvojesi edestä,

 älä ota minulta pois pyhää henkeäsi.

Anna minulle jälleen pelastuksen riemu

ja suo minun iloiten sinua seurata,

 niin opetan tiesi sinusta luopuneille,

 ja he palaavat sinun luoksesi.

Murtunut mieli on minun uhrini,

särkynyttä sydäntä et hylkää, Jumala.

 Osoita Siionille laupeutesi

 ja rakenna jälleen Jerusalemin muurit!

Ps. 51:12–15, 19–20

 TAI

Laulakaa Herralle uusi laulu!

Laula Herralle, maa,

laulakaa Herralle, maan asukkaat!

 Laulakaa Herralle, ylistäkää hänen nimeään!

 Kertokaa päivästä päivään

 ilosanomaa hänen avustaan.

Julistakaa hänen kunniaansa,

ilmoittakaa hänen ihmetekojaan kaikille kansoille.

 Suuri on Herra, ylistäkää häntä!

 Pelätkää häntä, hän on jumalista korkein.

Eivät ole jumalia toisten kansojen jumalat,

mutta Herra on taivaitten luoja.

 Hänen on loisto ja hänen on kunnia,

 hänen pyhäkössään on voima ja kirkkaus.

Ps. 96:1–6

Pieni kunnia

Kunnia Isälle ja Pojalle

ja Pyhälle Hengelle,

 niin kuin oli alussa, nyt on ja aina,

 iankaikkisesta iankaikkiseen. Aamen.

Antifoni toistetaan.

6. Herra, armahda (Kyrie)

Vaihtoehto A

Kyrie-litania

Kyrie-litania voidaan laulaa tai lukea.

Vaihtoehtoisia Kyrie-litanioita ja litaniasävelmiä Jumalanpalvelusten kirjassa.

**E** Rukoilkaamme Herraa,

joka on kutsunut meidät työtovereikseen,

että hän vahvistaisi meitä Hengellään.

[Rukoilkaamme Herraa.]

**S** Herra, armahda. [Kristus, armahda. Herra, armahda.]

**E** Rukoilkaamme Herraa,

joka on lähettänyt Poikansa esikuvaksemme,

että hän johtaisi meidät totuuteen ja rakkauteen.

[Rukoilkaamme Herraa.]

**S** Herra, armahda. [Kristus, armahda. Herra, armahda.]

**E** Rukoilkaamme Herraa,

joka kantaa meitä voimallaan,

että hän avaisi suumme kiitokseen ja ylistykseen.

[Rukoilkaamme Herraa.]

**S** Herra, armahda. [Kristus, armahda. Herra, armahda.]

Vaihtoehto B

Herra, armahda

 **S** Herra, armahda meitä.

Kristus, armahda meitä.

Herra, armahda meitä.

\*7. Kunnia (Gloria)
ja kiitosvirsi Pyhälle Kolminaisuudelle

Kunnia ja kiitosvirsi jätetään pois paastonaikana (tuhkakeskiviikosta lähtien) ja adventtiaikana (1. adventtisunnuntain jälkeisestä maanantaista lähtien).

Kunnia

 Sävelmäsarjat 1–3:



0121glor

 tai

 Sävelmäsarja 3:



0321glor

 tai

 Sävelmäsarja 4:



0421glor

 tai

 Sävelmäsarja 4:



0425glor

**S** maan päällä rauha ihmisillä, joita hän rakastaa.

Kiitosvirsi

Kiitosvirtenä käytetään ensisijaisesti Laudamusta. Laudamuksen sävelmät Jumalanpalvelusten kirjassa. Voidaan käyttää myös seuraavia Pyhälle Kolminaisuudelle omistettuja virsiä: 126, 128:2–4, 129–133, 135, 277:5, 325:1, 4, 328, 334:1, 5–8. Vaihtoehtoisia kiitosvirsiä Jumalanpalvelusten kirjassa.

Laudamus

**S** Me kiitämme, me kunnioitamme,

 me palvomme ja ylistämme sinua.

 **E** Me tuomme sinulle kiitoksen

 suuren kunniasi tähden.

 Herra Jumala, taivaallinen kuningas,

 Jumala, Isä, Kaikkivaltias!

 [**S** Me kiitämme, me kunnioitamme,

 me palvomme ja ylistämme sinua.]

 **E** Herra, Jumalan ainoa Poika, Jeesus Kristus.

 Herra Jumala, Jumalan Karitsa, Isän Poika,

 joka kannat maailman synnin,

 armahda meitä,

 joka kannat maailman synnin,

 ota vastaan rukouksemme,

 joka istut Isän oikealla puolella,

 armahda meitä.

 [**S** Me kiitämme, me kunnioitamme,

 me palvomme ja ylistämme sinua.]

 **E** Sinä yksin olet pyhä,

 sinä yksin olet Herra,

 sinä yksin olet korkein,

 Jeesus Kristus,

 Pyhän Hengen kanssa

 Isän Jumalan kunniassa.

 **S** Aamen.

8. Päivän rukous

Voidaan käyttää myös kirkkovuoden ajankohdan mukaista päivän rukousta.

Rukouskehotus, rukous ja seurakunnan aamen voidaan laulaa tai lausua. Rukouskehotusta voi seurata lyhyt hiljainen rukous. Rukouksen sävelmät Jumalanpalvelusten kirjassa.

 Sävelmäsarjat 1–3:



0131pruk

 Sävelmäsarja 4:



0431pruk

1. Laupias Jumala, taivaallinen Isä.

 Me kiitämme sinua siitä,

että ensimmäisenä helluntaina vuodatit Pyhän Henkesi

ja perustit kirkkosi maan päälle.

Me rukoilemme sinua:

Vahvista armollasi seurakuntaasi

ja anna sille uskollisia paimenia ja opettajia.

Katso armollisesti veljiimme ja sisariimme,

jotka vihitään tänään sananpalvelijan virkaan.

Anna heille Pyhän Henkesi lahja,

että he julistaisivat rohkeasti evankeliumia

nimesi kunniaksi ja kirkkosi rakennukseksi.

Tätä pyydämme Jeesuksen Kristuksen,

Herramme ja Vapahtajamme tähden.

2. Pyhä Jumala, laupias Isä.

Sinä lähetit Poikasi maailman pelastajaksi.

Sido meidät pyhään sanaasi

ja tee meistä Kristuksen lähettiläitä.

Auta meitä palvelemaan toisiamme niillä armolahjoilla,

jotka olemme saaneet.

Rakenna kirkkoasi uskossa ja rakkaudessa

sinulle kunniaksi ja ihmisille pelastukseksi.

Kuule meitä Poikasi Jeesuksen Kristuksen nimessä.

 Sävelmäsarjat 1–3:

 

0132amen

 Sävelmäsarja 4:



0432amen

II Sana

9. Ensimmäinen lukukappale

Sananl. 3:3–8, Jes. 55:10–11, Jer. 1:7–8, Hes. 34:11–16 tai kirkkovuoden ajankohdan mukainen ensimmäinen lukukappale.

Lukija ilmoittaa raamatunkohdan. Seurakunta kuuntelee istuen.

Lukukappale tai sen osa voidaan laulaa.

Vastaussanat voidaan lausua tai laulaa (sävelmät Jumalanpalvelusten kirjassa).

– lukukappale

[**E** Tämä on Jumalan sana.

 **S** Jumalalle kiitos.]

10. Vastaus

Vastauksena voi olla psalmi, virsi, laulu, soitinmusiikkia tai hiljaista mietiskelyä.

11. Toinen lukukappale

Room. 10:13–17, Room. 12:9–15, 2. Kor. 4:1–5, 1. Tim. 4:12–16, 2. Tim. 3:14–17, 1. Piet. 4:10–11, 1. Piet. 5:2–4 tai kirkkovuoden ajankohdan mukainen toinen lukukappale.

Lukija ilmoittaa raamatunkohdan. Seurakunta kuuntelee istuen.

Lukukappale tai sen osa voidaan laulaa.

Vastaussanat voidaan lausua tai laulaa (sävelmät Jumalanpalvelusten kirjassa).

– lukukappale

[**E** Tämä on Jumalan sana.

 **S** Jumalalle kiitos.]

12. Päivän virsi eli graduaali (Graduale)

Virsi 168, 172, 178, 250–252, 254, 426, 442, 449 tai jokin kirkkovuoden ajankohdan mukaisista päivän virsistä.

\*13. Evankeliumi

Matt. 28:18–20, Mark. 10:43b–45, Mark. 16:15–16, Luuk. 24:45–48, Joh. 15:1–17, Joh. 20:21–23, Joh. 21:15–17 tai kirkkovuoden ajankohdan mukainen evankeliumi.

Evankeliumi ilmoitetaan sanomalla esimerkiksi: Nouskaamme kuulemaan pyhää evankeliumia.

Evankeliumin lukemisen edellä ja/tai sen jälkeen voidaan laulaa halleluja. Evankeliumia edeltävään hallelujalauluun voidaan liittää hallelujasäe (ks. Evankeliumikirja). Hallelujalaulun ja hallelujasäkeen sävelmiä Jumalanpalvelusten kirjassa.

Halleluja jätetään pois paastonaikana tuhkakeskiviikosta lähtien. Tällöin hallelujalaulun sijasta voidaan käyttää psalmilausetta (ks. Evankeliumikirja). Psalmilauseen sävelmiä Jumalanpalvelusten kirjassa.

Evankeliumi tai sen osa voidaan laulaa.

Vastaussanat voidaan lausua tai laulaa (sävelmät Jumalanpalvelusten kirjassa).

– evankeliumi

[**L/E** Tämä on pyhä evankeliumi.

 **S** Ylistys sinulle, Kristus.]

14. Virsi

Virren sijasta voi olla muuta musiikkia.

15. Saarna

III Vihkiminen

Ennen vihkimistä voi olla virsi (esim. 112) tai muuta musiikkia, jonka aikana piispa ja muut toimitukseen osallistuvat siirtyvät alttarin ääreen. Avustajat asettuvat piispan molemmin puolin, vihittävät alttarin eteen.

\*16. Uskontunnustus (Credo)

Uskontunnustus lausutaan yhteen ääneen.

**L** Tunnustakaa nyt uskonne yhdessä seurakunnan kanssa.

**S** Me uskomme yhteen Jumalaan,

kaikkivaltiaaseen Isään,

taivaan ja maan, kaiken näkyvän ja näkymättömän Luojaan.

 Me uskomme yhteen Herraan, Jeesukseen Kristukseen,

Jumalan ainoaan Poikaan,

joka on syntynyt Isästä ennen aikojen alkua,

Jumala Jumalasta,

valo valosta,

tosi Jumala tosi Jumalasta,

syntynyt, ei luotu,

joka on samaa olemusta kuin Isä

ja jonka kautta kaikki on saanut syntynsä,

joka meidän ihmisten ja meidän pelastuksemme tähden astui alas taivaista,

tuli lihaksi Pyhästä Hengestä ja neitsyt Mariasta

ja syntyi ihmiseksi,

ristiinnaulittiin meidän puolestamme Pontius Pilatuksen aikana,

kärsi kuoleman ja haudattiin,

nousi kuolleista kolmantena päivänä, niin kuin oli kirjoitettu,

astui ylös taivaisiin,

istuu Isän oikealla puolella

ja on kirkkaudessa tuleva takaisin tuomitsemaan eläviä ja kuolleita

ja jonka valtakunnalla ei ole loppua.

 Me uskomme Pyhään Henkeen,

Herraan ja eläväksi tekijään,

joka lähtee Isästä ja Pojasta,

jota yhdessä Isän ja Pojan kanssa kumarretaan ja kunnioitetaan

ja joka on puhunut profeettojen kautta.

Uskomme yhden, pyhän, yhteisen ja apostolisen kirkon.

Tunnustamme yhden kasteen syntien anteeksiantamiseksi,

odotamme kuolleiden ylösnousemusta

ja tulevan maailman elämää.

17. Lupaukset

Avustajat lukevat raamatuntekstejä.

**L** Tahdotteko Jumalan avulla pysyä lujina tässä kirkon uskossa ja vahvistaa siinä seurakuntalaisia?

Vastaus:

Tahdon.

– Matt. 28:18–20, Joh. 20:21–23, 1. Kor. 12:27–28, 1. Kor. 13:1–3 tai Ef. 4:11–13

**L** Tahdotteko kolmiyhteisen Jumalan nimessä ryhtyä pappisvirkaan ja hoitaa sitä oikein ja uskollisesti Jumalan sanan ja kirkkomme tunnustuksen mukaisesti?

Vastaus:

Tahdon.

– Joh. 13:15–17, 1. Kor. 12:4–7, Kol. 3:16–17, Hepr. 13:7–8 tai 1. Piet. 4:10–11

**L** Tahdotteko julistaa ja opettaa evankeliumia puhtaasti, jakaa sakramentteja Kristuksen asetuksen mukaisesti ja hoitaa pappisvirkaa kirkkomme järjestyksen mukaan?

Vastaus:

Tahdon.

– Joh. 15:16–17, Kol. 2:6–7 tai 1. Tim. 4:12–13

**L** Tahdotteko edistää kaikkea, mikä rakentaa seurakuntaa, ja elää niin, että olette esikuvana seurakunnalle?

Vastaus:

Tahdon.

**L** Kaikkivaltias Jumala auttakoon teitä pitämään sen, minkä olette luvanneet.

18. Virkaan vihkiminen

Vihkiminen

**L** Sillä valtuutuksella, jonka Kristuksen kirkko on Jumalan tahdon mukaisesti minulle antanut, vihin teidät pappisvirkaan Isän ja + Pojan ja Pyhän Hengen nimeen.

 Sävelmäsarjat 1–3:



0102amen

Sävelmäsarja 4:



0402amen

Piispa pukee stolan vihittäville.

**L** Jeesus sanoo: »Ota minun ikeeni harteillesi. Minun ikeeni on hyvä kantaa ja minun kuormani on kevyt.» (Matt. 11:29–30.)

Seurakunta laulaa virren 111. Jos se on laulettu alkuvirtenä, käytetään jotakin seuraavista: 113, 114, 416, 418, 420, 446. Avustajat pukevat vihittävät messukasukkaan. Vihittävät polvistuvat. Piispa ja avustajat panevat kätensä vuorollaan kunkin pään päälle.

**L** Siunatkoon sinua kolmiyhteinen Jumala, Isä ja Poika ja Pyhä Henki, ja pyhittäköön sinut palvelemaan Kristuksen kirkkoa aina ja kaikkialla.

Rukous

 Rukouskehotus ja seurakunnan aamen voidaan laulaa tai lausua.

Sävelmäsarjat 1–3:



0131pruk

 Sävelmäsarja 4:



0431pruk

Pyhä Isä, iankaikkinen Jumala.

Me kiitämme sinua siitä,

että suuressa rakkaudessasi meitä ihmisiä kohtaan

lähetit ainoan Poikasi Jeesuksen Kristuksen

meille Vapahtajaksi, sielujemme paimeneksi ja ylipapiksi.

Meidän pelastuksemme tähden hän oli kuuliainen ristinkuolemaan asti.

Siksi sinä olet korottanut hänet yli kaiken.

Poikasi kokoaa maailmasta kansan,

joka palvelee sinua,

niin että nimesi pidettäisiin pyhänä ja sinun tahtosi tapahtuisi.

Kansasi keskuudesta sinä valitset evankeliumin palvelijoita,

niin että ihmiset tulisivat osallisiksi hänen tuomastaan pelastuksesta.

Me rukoilemme: Anna Pyhän Hengen lahja palvelijoillesi,

jotka nyt on vihitty pappisvirkaan.

Anna heille kestävyyttä sovituksen virassa.

Rohkaise heitä julistamaan evankeliumia puhtaasti ja puolustamaan totuuttasi.

Vahvista heidän uskoaan, toivoaan ja rakkauttaan.

Tätä pyydämme Poikasi Jeesuksen Kristuksen kautta,

joka sinun ja Pyhän Hengen kanssa

elää ja hallitsee iankaikkisesta iankaikkiseen.

 TAI

Iankaikkinen Jumala, rakas taivaallinen Isä. Poikasi Jeesus Kristus on rakentanut kirkkonsa apostolien ja profeettojen perustukselle. Kaikki lepää sinun sanasi ja armosi varassa. Me ylistämme sinua, että lupauksesi mukaan kuulet kansasi rukouksen, armossasi kutsut meidät palvelukseesi ja lähetät valtakuntasi työhön. Yhdessä nyt vihittyjen kanssa ja heidän puolestaan me rukoilemme: Anna heille Pyhä Henkesi, niin että he olisivat sinun uskollisia todistajiasi. Auta heitä valvomaan, pysymään uskossa ja kasvamaan totuudessa ja rakkaudessa.

Tee heistä omantunnon ihmisiä, jotka vaeltavat sinun tahtosi mukaan rukoillen ja kilvoitellen. Varjele heidät ylpeydestä ja masennuksesta. Auta heitä julistamaan sanaasi puhtaasti ja jakamaan pyhät sakramenttisi asetuksesi mukaan. Kirkasta heille uskon aarre, niin että he voisivat jakaa sitä etsimättä ihmisten kiitosta. Pyhitä heidät käyttöösi.

Täytä heidän sydämensä rakkaudella kaikkia lapsiasi kohtaan. Suo heille viisautta ja kärsivällisyyttä. Auta heitä paimenen mielellä kantamaan epäonnistuneita ja kärsiviä. Täytä heidät rauhallasi ja anna heille sinun omiesi nöyrä rohkeus. Suo, että saamme iloita heidän kanssaan rakkaan Vapahtajamme tähden Jumalan lasten iankaikkisesta autuudesta.

Sävelmäsarjat 1–3:

 

0132amen

 Sävelmäsarja 4:



0432amen

Kehotus

Vihityt nousevat.

**L** Rakkaat kristityt. Nämä Jumalan palvelijat [NN, NN…] on vihitty pappisvirkaan. Ottakaa heidät rakkaasti vastaan, tukekaa heitä heidän työssään ja kantakaa heitä rukouksissanne Jumalan eteen.

19. Virkaan lähettäminen

**L** Jeesus sanoo: »Minä olen teidän kanssanne kaikki päivät maailman loppuun asti» (Matt. 28:20). Lähtekää rauhassa ja palvelkaa Herraa iloiten.

Piispa, avustajat ja vihityt palaavat paikoilleen.

20. Virsi

Virren sijasta voi olla muuta musiikkia. Voidaan käyttää myös laulua »Laskeudu tänne, Pyhä Henki Herran» tai »Kun Hengen tuuli tuulee» (ks. Lauluja vihkimisiin, virkaan asettamisiin ja tehtävään siunaamisiin).

21. Yhteinen esirukous

Esirukouksen rakenteesta, sisällöstä ja toteutuksesta ks. Jumalanpalvelusten kirja.

Esirukoukseen liitetään seuraava rukous:

 Jumala, rakas taivaallinen Isämme. Me kiitämme sinua siitä, että suuressa rakkaudessasi lähetit meille Poikasi Jeesuksen Kristuksen pelastajaksi, paimeneksi ja ylipapiksi. Hän on kulmakivi siinä rakennuksessa, jonka perustuksena ovat apostolit ja profeetat. Kiitämme sinua siitä, että kuulet kansasi rukouksen ja lähetät palvelijoita valtakuntasi työhön.

Me rukoilemme pappisvirkaan vihittyjen puolesta: Opeta heitä kuulemaan äänesi, niin että he eläisivät tahtosi mukaisesti. Auta heitä olemaan nöyriä ja säilyttämään elämässään toivo. Anna heille rakkautta kaikkia ihmisiä kohtaan. Auta heitä kohtaamaan lähimmäisensä viisaasti ja kärsivällisesti. Vahvista heitä väsymyksen hetkinä. Täytä palvelijasi rauhalla ja anna heille luottamus siihen, että sinä olet aina heidän kanssaan.

Me rukoilemme tänään vihittyjen pappien omaisten, perheitten ja läheisten puolesta. Auta heitä tukemaan toisiaan ja elämään yhdessä sinun edessäsi.

IV Ehtoollinen

22. Uhrivirsi eli offertorio (Offertorium)

Virren aikana kootaan kolehti ja katetaan ehtoollispöytä. Kolehdin kohde ilmoitetaan ennen virttä. Virren sijasta voi olla kuorolaulu tai soitinmusiikkia. Kolehti voidaan siunata.

23. Ehtoollisrukous (Eukaristinen rukous)

Vuorolaulu

 Sävelmäsarjat 1–4:



0151ehru



0152ehru



0153ehru



0154ehru



0155ehru



0156ehru

Prefaatio

Prefaatio voidaan laulaa tai lukea. Prefaation sävelmä Jumalanpalvelusten kirjassa.

Prefaation alku

**L** Totisesti on oikein ja arvollista, että me kiitämme sinua aina ja kaikkialla,

 pyhä Herra, kaikkivaltias Isä, iankaikkinen Jumala,

 Jeesuksen Kristuksen, meidän Herramme kautta.

Prefaation päätös

Hänet sinä olet korottanut oikealle puolellesi,

ylemmäksi kaikkia valtoja, voimia ja herruuksia.

Hänen lupauksensa mukaan sinä olet vuodattanut Pyhän Hengen,

niin että kaikki kansat ja kielet julistaisivat sinun suuria tekojasi.

Me kiitämme sinua tästä taivaan lahjasta

ja laulamme sinulle ylistystä enkelien ja kaikkien pyhien kanssa:

\*Pyhä (Sanctus)

Seurakunta voi seisoa Pyhä-hymnistä Jumalan Karitsa -hymniin.

**S** Pyhä, pyhä, pyhä Herra Sebaot!

Taivas ja maa on täynnä kirkkauttasi.

Hoosianna korkeuksissa!

Siunattu olkoon hän, joka tulee Herran nimessä.

Hoosianna korkeuksissa!

Rukous ja asetussanat

Rukous ja asetussanat voidaan myös laulaa. Asetussanojen ja päätösylistyksen sävelmät Jumalanpalvelusten kirjassa. Vaihtoehtoisia ehtoollisrukouksia Jumalanpalvelusten kirjassa.

Pyhä Isä. Koko luomakunta ylistää sinua, kaiken elämän antajaa. Sinä et hylännyt luotujasi synnin ja kuoleman valtaan, vaan lähetit ainoan Poikasi ihmiseksi, pelastamaan meidät. Me kiitämme sinua lunastuksesta, jonka olet valmistanut meille hänen täydellisellä uhrillaan ristinpuussa. Hän maksoi velkamme ja teki rauhan sinun ja meidän välillemme.

Herramme Jeesus Kristus, sinä yönä, jona hänet kavallettiin,

otti leivän, siunasi (+), mursi ja antoi sen opetuslapsilleen sanoen:

Ottakaa ja syökää, tämä on minun ruumiini,

joka annetaan teidän puolestanne.

Tehkää se minun muistokseni.

Samoin hän otti maljan, kiitti (+) ja sanoi:

Ottakaa ja juokaa tästä, te kaikki.

Tämä malja on uusi liitto minun veressäni,

joka vuodatetaan teidän puolestanne

syntien anteeksiantamiseksi.

Niin usein kuin te siitä juotte,

tehkää se minun muistokseni.

Me riemuitsemme kaikesta siitä, mitä Poikasi on puolestamme tehnyt, ja vietämme tätä pyhää ateriaa, jossa tulemme osallisiksi lunastuksen salaisuudesta. Me muistamme hänen kuolemaansa, ylösnousemustaan ja taivaaseen astumistaan. Me odotamme hänen paluutaan kirkkaudessa.

 [**S** Me julistamme hänen kuolemaansa.

 Me todistamme hänen ylösnousemustaan.

 Me odotamme hänen tulemistaan kunniassa.]

Lähetä Pyhä Henkesi siunaamaan meitä, että ottaisimme uskossa vastaan Poikasi ruumiin ja veren. Yhdistä meidät häneen ja toisiimme. Auta meitä antamaan itsemme eläväksi uhriksi Kristuksessa, sinulle kiitokseksi ja kunniaksi.

Hänen kauttaan, hänen kanssaan ja hänessä

kuuluu sinulle, kaikkivaltias Isä,

Pyhän Hengen yhteydessä

kunnia ja kirkkaus aina ja ikuisesti.

**S** Aamen.

24. Isä meidän (Pater noster)

Herran rukous lausutaan yhteen ääneen. Se voidaan myös laulaa (sävelmät Jumalanpalvelusten kirjassa).

**S** Isä meidän, joka olet taivaissa.

Pyhitetty olkoon sinun nimesi.

Tulkoon sinun valtakuntasi.

Tapahtukoon sinun tahtosi,

myös maan päällä niin kuin taivaassa.

Anna meille tänä päivänä meidän jokapäiväinen leipämme.

Ja anna meille meidän syntimme anteeksi,

niin kuin mekin anteeksi annamme niille,

jotka ovat meitä vastaan rikkoneet.

Äläkä saata meitä kiusaukseen,

vaan päästä meidät pahasta.

Sillä sinun on valtakunta ja voima ja kunnia iankaikkisesti.

Aamen.

25. Herran rauha (Pax)

Vuorolaulun jälkeen seurakuntalaisia voidaan kehottaa rauhan toivottamiseen. Tällöin seurakuntalaiset tervehtivät toisiaan ja lausuvat esimerkiksi: Kristuksen rauhaa.

 Sävelmäsarjat 1–3:



0175pax



0104vuor

TAI

 Sävelmäsarja 4:



0475pax



0404vuor

\*26. Jumalan Karitsa (Agnus Dei)

Liturgi voi murtaa ehtoollisleivän Jumalan Karitsa -hymnin aikana.

**S** Jumalan Karitsa, joka kannat maailman synnin,

armahda meitä.

Jumalan Karitsa, joka kannat maailman synnin,

armahda meitä.

Jumalan Karitsa, joka kannat maailman synnin,

anna meille rauha.

27. Ehtoollisen vietto

Kutsu

**L** Autuaita ne, jotka on kutsuttu Karitsan hääaterialle.

 Tulkaa, kaikki on jo valmiina.

 TAI

**L** Jeesus sanoo: »Tulkaa minun luokseni,

 kaikki te työn ja kuormien uuvuttamat.

 Minä annan teille levon.»

 TAI

**L** Tulkaa, ottakaa vastaan Kristuksen ruumis.

 Tulkaa, juokaa kuolemattomuuden lähteestä.

Ateria (Communio)

Aterian aikana voi olla virsilaulua tai muuta musiikkia.

Leipää jaettaessa lausutaan:

[Herramme Jeesuksen] Kristuksen ruumis, sinun puolestasi annettu.

Seurakuntalainen voi vastata: Aamen.

Viiniä jaettaessa lausutaan:

[Herramme Jeesuksen] Kristuksen veri, sinun puolestasi vuodatettu.

Seurakuntalainen voi vastata: Aamen.

Päätössanat

Päätössanojen jälkeen ehtoollisastiat peitetään (ja siirretään apupöydälle). Ennen kiitosrukousta (kohta 28) voi olla hiljaisuus.

**L** Me olemme ottaneet vastaan Herran Jeesuksen Kristuksen.

 Hän varjelkoon meidät iankaikkiseen elämään.

**S** Aamen.

 tai

**L** Herramme Jeesuksen Kristuksen ruumis ja veri

 kätkeköön henkemme, sielumme ja ruumiimme [, koko olemuksemme,]

 iankaikkiseen elämään.

**S** Aamen.

28. Kiitosrukous

Rukouskehotus, rukous ja seurakunnan aamen voidaan laulaa tai lausua. Rukouksen sävelmät Jumalanpalvelusten kirjassa.

 Sävelmäsarjat 1–3:



0131pruk

 Sävelmäsarja 4:



0431pruk

 Taivaallinen Isä, me kiitämme sinua ehtoollisen lahjasta,

jolla vahvistat uskoamme sinuun.

Kiitämme sinua Pyhästä Hengestäsi,

jonka annat meille tehtäviimme kirkossa ja maailmassa.

Kiitos, että lähetät väkeä elonkorjuuseesi.

Suo, että sovituksen sanomaa julistettaisiin kaikkialla.

Anna meidän kerran päästä valtakuntasi iloon.

Tätä pyydämme Poikasi Jeesuksen Kristuksen tähden.

 Sävelmäsarjat 1–3:

 

0132amen

 Sävelmäsarja 4:



0432amen

V Päätös

29. Ylistys

Ylistyksenä voidaan käyttää myös virttä (esimerkiksi 138:5, 329:1, 5, 332:3–4, 333:1, 9, 339:1, 4, paastonaikana esimerkiksi 324:5–6).

 Benedicamus

 Sävelmäsarjat 1–3:



0191ylis

 tai

 Sävelmäsarja 4:



0491ylis

\***S** Jumalalle kiitos. Halleluja!

Paastonaikana tuhkakeskiviikosta lähtien:

\***S** Jumalalle kiitos. Aamen.

\*30. Siunaus

Siunaus voidaan myös laulaa.

**L** Herra siunatkoon teitä ja varjelkoon teitä.

Herra kirkastakoon kasvonsa teille

ja olkoon teille armollinen.

Herra kääntäköön kasvonsa teidän puoleenne

ja antakoon teille rauhan.

Isän ja + Pojan ja Pyhän Hengen nimeen.

**S** Aamen.

Lähettäminen

Kehotus lausutaan juuri ennen lähtemistä.

**L/E** Lähtekää rauhassa ja palvelkaa Herraa iloiten.

\*31. Päätösmusiikki

Päätösmusiikkina voi olla virsi, kuorolaulu tai soitinmusiikkia.

Musiikin aikana ristikulkue palaa samassa järjestyksessä kuin tullessa. Seurakuntalaiset voivat liittyä kulkueeseen.